text: Skal du købe cykel? Sådan tjekker du om en cykel er stjålet
  03 august 2017 kl. 08.06
  Sønderjyllands Politi skriver, at der er flere stjålne cykler fra indbrud i omløb. Hvis du vil undgå at blive cykelhæler, så kan du her læse, hvordan du tjekker en cykels stelnummer. 
  Vil du tjekke stelnummeret på din egen cykel? Eller vil du tjekke stelnummeret på en cykel, du vil købe? Det er ikke nødvendigt at kontakte politiet for finde svar på, hvorvidt en cykel er stjålet. 
  Mange cykler bliver stjålet og solgt videre til uvidende købere. Nu laver Syd- og Sønderjyllands Politi et opråb på Twitter, så du kan undgå at blive cykelhæler.
  Tilbage i 2014 lancerede Rigspolitiet en ny funktion i deres smartphone app, der gør det nemt og hurtigt at tjekke et stelnummer på en cykel. På den måde kan man hurtigt tjekke, om en cykel er meldt stjålet i politiets register. 
  Nu har cykelkøbere mulighed for at tjekke stelnummeret, og dermed er det meget nemmere for køberne at undgå at købe stjålne cykler.
  Sådan tjekker du selv stelnummeret på en cykel:
  1. Start med at installere app'en kaldet ”politi” på din smartphone. Kan hentes der, hvor du plejer at downloade apps. 2. Tjek stelnummer på cyklen.3. Vælg funktionen 'cykeltjek' app'en.4. Her kan du indtaste stelnummer på cyklen og derefter klik 'søg'. 5. Herefter kigger app'en i databasen over cykler og kan vise, om cyklen er meldt stjålet eller ej. Husk, at hvis cyklen ikke er meldt stjålet, så vil en cykel ikke fremgå i app'en.
  Du kan også ringe 114 for at få oplyst, om en cykel er meldt stjålet.
  